Kaip aš susipažinau su jūsų mama

„Kaip aš susipažinau su jūsų mama“ () – amerikiečių situacijų komedijos žanro televizijos serialas, originaliai rodytas nuo 2005 m. rugsėjo 19 d. iki 2014 m. kovo 31 d. kanalu CBS. Serialo autoriai – Carter Bays ir Craig Thomas.

Serialas susilaukė įvairios kritikos. Kai kurie tiesiog sako, kad aktoriai netikusiai atlieka savo vaidmenis, nepakankamai išreiškia veikėjus ir personažai nėra pakankamai realistiški.

Serialo pasakotojas yra Tedas Mosbis (Ted Mosby), jis savo sūnui ir dukteriai pasakoja apie savo pažintį su jų mama. Pirmosios serijos prasidėdavo vaizdu, kuriame abu vaikai sėdi ant sofos ir klausosi, kaip jų tėvas pasakoja apie susitikimą su būsima žmona, jų mama, bet vėliau epizodai su vaikais buvo rodomi vis rečiau.

Siužetas 

Prieš 25 metus, 2005-taisiais, dar būdamas jaunas, Tedas (Josh Radnor) eina į pasimatymą su jauna reportere – Robin (Cobie Smulders). Bet po pirmojo pasimatymo nesusilaikęs pasako, kad ją myli, ir tai ir nulemia jų, kaip poros, santykių nutrūkimą.

Po to, kai Tedas surengia tris vakarėlius vien tam, kad pamatytų Robin, ši prisijungia prie Tedo draugų rato, kurį sudaro: bejausmis mergišius Barnis (Neil Patrick Harris), teisę studijuojantis Maršalas (Jason Segel) ir Maršalo sužadėtinė, darželio auklėtoja – Lilė (Alyson Hannigan)

Įžanginės serijos gale sužinoma, jog Robin iš tikrųjų nėra būsima Tedo vaikų motina ir yra pavadinama „teta Robin“ (bet tai nereiškia, kad Tedo žmona yra Robin giminaitė. Šis pasakymas yra vartojamas tik norint pabrėžti žmogaus svarbą.) Taigi Tedo žmonos asmenybė lieka neatskleista.

Veikėjai

Pagrindiniai 
 Tedas Mosbis (Ted Mosby) – pagrindinis serialo herojus. Tedas yra architektas, kuris, remiantis Barnio žodžiais, per daug mąsto. Po to, kai jo geriausias draugas – Maršalas – susižada, Tedas irgi nusprendžia susirasti savo sielos draugę.

 Maršalas Eriksenas (Marshall Eriksen) – geriausias Tedo draugas, teisės studentas, kilęs iš Minesotos. Susižadėjęs su Lile Oldrin (Lily Aldrin). Svajoja dirbti teisininku aplinkosaugos srityje.

 Lilė Oldrin (Lily Aldrin) – Maršalo sužadėtinė, darželio auklėtoja.

 Robin Šerbatski (Robin Scherbatsky) – reporterė, vėliau – televizijos žinių ir kitų laidų vedėja.

 Barnis Stinsonas (Barney Stinson) – užkietėjęs mergišius, laikantis save geriausiu Tedo draugu, dirbantis „Goliath National“ banke, kuriame vėlesniuose sezonuose įsidarbina tiek Marshall, tiek Ted.

Antraeiliai 

 Lyndsy Fonseca – dukra (2005–2014)
 David Henrie – sūnus (2005–2014)
 Marshall Manesh – Ranjit (2005–2014)
 Joe Nieves – Carl (barmenas) (2005–2014)
 Charlene Amoia – Wendy (padavėja) (2005–2014)
 Bill Fagerbakke – Marvin Eriksen (2005–2011)
 Ashley Williams – Victoria (2006, 2011)
 David Burtka – Scooter (2006–2010)
 Joe Manganiello – Brad (2006–2009)
 Bryan Callen – Bilson (2006–2014)
 Taran Killam – Blauman (2006)
 Alexis Denisof – Sandy Rivers (2006, 2011)
 Wayne Brady – James Stinson (2006–2014)
 Sarah Chalke – Stella Zinman (2008–2009)
 Cristine Rose – Virginia Mosby (2006–2010)
 Britney Spears – Abby (2008)
 Chris Romano – Punchy (2008–2014)
 Bryan Cranston – Hammond Druthers (2006–2007)
 Frances Conroy – Loretta Stinson (2009–2014)
 Benjamin Koldyke – Don Frank (2009–2010)
 Laura Prepon – Karen (2009–2010)
 Rachel Bilson – Cindy (2010, 2011)
 Ben Vereen – Sam Gibbs (2010–2014)
 Jennifer Morrison – Zoey Pierson (2010–2011)
 Kyle MacLachlan – George „The Captain“ van Smoot (2010–2011)
 Nazanin Boniadi – Nora (2011–2014)
 John Lithgow – Jerome „Jerry“ Whittaker (2011–2014)
 Will Forte – Randy Wharmpess (2008, 2010)
 Enrique Iglesias – Gael (2007)
 Katy Perry – Honney (2007)

Nuorodos 

 Oficiali svetainė 
 Kaip aš susipažinau su jūsų mama svetainėje TV.com

JAV televizijos serialai
Komedijos (serialai)